laion/Wikipedia-Exotic huggingface dataset:
גבעות לורנס (אנטארקטיקה)

גבעות לורנס (באנגלית: Lawrence Hills) הם קבוצה של גבעות סלעיות, באדמת מק. רוברטסון שבאנטארקטיקה. הגבעות ממוקמות מצידו המזרחי של קרחון לאמברט. הגבעות ממוקמות 9 קילומטרים מצפון למתלול מוסון. הגבעות מופו לראשונה, בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנים 1956, 1960 ו-1973. שמן של הגבעות ניתן להם על ידי ועדת השמות האנטארקטיים של אוסטרליה. הגבעות נקראו על שם ט. אף. סי. לורנס (T.F.C. Lawrence), אשר באותה עת כיהן כסגן השר (האחראי על מחקר ועל הנדסה) (Deputy Secretary, (Research and Engineering)) של משרד תעשיות הייצור האוסטרלי (Department of Manufacturing Industry). גבעות לורנס באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מגבעות לורנס לאתרים סמוכים מידע גאוגרפי והיסטורי
חרפושית

בתחום הארכאולוגיה של מצרים העתיקה, חרפושית היא דמות של אחד מסוגי חיפושיות הזבל המגולפת באבן, בחֵמָר ובחומרים אחרים. מינים שונים של חיפושיות זבל, ובעיקר זבלית פרעה (Scarabaeus sacer), נחשבו קדושים בעיני המצרים הקדמונים; הם האמינו שהחיפושית היוצאת מתוך הזבל נוצרה יש-מאין במעשה אלוהי שסימל עבורם את יצירת העולם מתוך השמש בידי אל השמש. החרפושיות שמשו כקמעות, אלילים זעירים, עדיים וחותמות, והם מהממצאים הארכאולוגיים השכיחים ביותר ממצרים העתיקה, וניתן לראותם במוזיאונים השונים ברחבי העולם בדוגמאות עשויות אבן, מצוירות על פפירוס או קירות, מרוקעות מזהב או כסף ועוד. חרפושיות שנמצאו בארץ ישראל מעידות על השלטון וההשפעה התרבותית המצרית בארץ בעת העתיקה. בין הסמלים על חותמות למלך נמצאו דמויות של חרפושיות ושל כדוריהן. בחפירות ארכאולוגיות בארץ ישראל נמצאו עשרות חרפושיות, ביניהן: תל בית שמש – בין היתר, חרפושיות שעל בטנן חקוק בכתב החרטומים "בית רעמסס השלישי מושל און" תל נפוליאון – בין היתר: חרפושית מהמאה החמש-עשרה לפני הספירה בקירוב, שעל בטנה חקוק קטע מתוך "ספר המתים" של המצרים הקדמונים: "אוי לבי. אל נא תקום להעיד נגדי. אל נא תעורר כל התנגדות! אל נא תכריע את כף המאזנים לרעתי בפני השופט." חרפושית משנת 1250 לפני הספירה בקירוב, שעל בטנה ציור של מלך מצרים כורע ומרים ידיו לפני אל בדמות קוף, הוא תות המצרי. תל גזר – בין היתר, חרפושית שעל בטנה חקוק בכתב החרטומים שמו של פרעה אמנחותפ ומלכתו תיה. תל שקמונה - חרפושית שעל בטנה חקוק בכתב חרטומים "בן רע, יעקב-הר, נחון בחיים". יעקב-הר הוא פרעה חיקסוסי מסוף השושלת ה-14, או ראשית השושלת ה-15. חורבת קייאפה- נמצאו עשר חרפושיות. חלקן נעשו במצרים בתקופת הממלכה החדשה (השושלת ה-19) בסביבות 1,200 לפסה"נ, הגיעו לקיאפה כנראה כ-150 שנה לאחר שנוצרה. החרפושית המגלגלת את כדור הזבל קושרה לאל חפרי, אשר תפקידו היה לדחוף מדי יום את השמש במסעה לאורך כיפת השמים, והאמינו שקיימות רק חרפושיות ממין זכר, אשר מתרבות באמצעות הפרשת זרע לתוך כדור הזבל, בדומה לחפרי היוצר את עצמו מלא-כלום. בין סמלי כתב החרטומים המצרי קיים גם סמל חרפושית (), שהחוקרים מייחסים לו את המשמעויות של "התהוות", "היווצרות" או "שינוי צורה". גב חרפושית קמיעות: חרפושית ופפירוס חרפושית עם כרטוש חרפושית: צד עליון ותחריטים. טבעת חותם, עם כרטוש של פרעה תות ענח' אמון: "אלוה מושלם, אדון שתי הארצות" ('Neter-Nefer, Neb-taui') חרפושית חזה (pectoral scarab) מפיאנס עם כנפיים פרושות, מוזיאון האמנות וולטרס. חרפושית חזה מפיאנס עם כנפיים פרושות ורשת חרוזים חרפושית מודרנית המיועדת למכר לתיירים. חרפושית ציד האריות של אמנחותפ השלישי - מלמעלה חרפושית ציד האריות של אמנחותפ השלישי - בסיס Studies on Scarab Seals by Olga Tufnell, Aris & Phillips, 1984 ISBN 978-0856681301 מאמר על סמליות החרפושית במצרים העתיקה - מאתר אקרופוליס החדשה חרפושית, באתר אנציקלופדיה בריטניקה (באנגלית)
מאיר מרציאנו

מאיר מרציאנו (נולד ב-1998) הוא עיתונאי ישראלי ששימש בעבר כתב הבריאות של חדשות 13, וכיום משמש כדובר המרכזים הרפואיים של אסותא. מאיר מרציאנו נולד ב־1998 בתל אביב, והוא הצעיר מבין אחיו. הוא גדל בבית שמרציאנו מגדירו כ"מזרחי-מסורתי": ”אמא שלי שומרת שבת, אבא קצת פחות. זה לא בית של כיפה סרוגה, אלא מזרחי מסורתי”. אמו עסקה בנדל"ן, ואביו עסק במוצרי קירור. אחותו הבכורה, שביניהם הפרש גיל של כ-20 שנה, היא קרן מרציאנו, העורכת הכלכלית של חברת החדשות. למד בישיבת בר-אילן בתל אביב ובישיבת מעלה גלבוע. שימש חניך ומדריך בתנועת בני עקיבא. שירת בגלי צה"ל ככתב לענייני סביבה ואנרגיה ולאחר מכן ככתב לענייני בריאות. בנובמבר 2020, החל את תפקידו ככתב הבריאות בחדשות 13. באוגוסט 2024 הודיע על עזיבתו את הערוץ. בספטמבר 2024 החל את תפקידו כדובר המרכזים הרפואיים של אסותא. מאיר מרציאנו, ברשת החברתית אקס (טוויטר) אריאל שנבל, ‏קורונה, גל"צ ואחותו הגדולה: מאיר מרציאנו מדבר לראשונה, בעיתון מקור ראשון, 21 בינואר 2021 יאיר טוקר, ‏כתב הבריאות הדתי של גל"צ עובר לערוץ 13, באתר כיכר השבת, 1 בנובמבר 2020 כתב הבריאות של חדשות 13 מאיר מרציאנו: "החלטתי לצאת לדרך חדשה", באתר ערוץ 7, 8 באוגוסט 2024 מעיתונות לדוברות: התפקיד החדש של הכתב לשעבר מאיר מרציאנו, באתר www.inn.co.il ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
גבעות לורנס

האם התכוונתם ל... אנטארקטיקה גבעות לורנס (אנטארקטיקה) – גבעות באדמת מק. רוברטסון שבאנטארקטיקה אוסטרליה גבעות לורנס (אוסטרליה) – גבעות במחוז וילונה, במרכז מדינת אוסטרליה המערבית, שבאוסטרליה
אוטוברון

אוטוברון (בגרמנית: Ottobrunn, ‏האזנה‏Ⓘ‏) היא עיירה הנמצאת במחוז בוואריה, גרמניה. נוסדה בשנת 1955. אוטוברון מורכבת בעיקר מבתים דו-משפחתיים ובתים צמודי קרקע, וכן משטחי גן נרחבים. אוטוברון הוא גם המטה הגרמני של ההגנה והחלל של איירבוס. על פי נתוני משרד הסטטיסטיקה של גרמניה, העיירה היא השנייה בצפיפות האוכלוסייה בגרמניה כולה, אחרי מינכן וברלין. מרכז העיר הוקם בשנת 1983 עם בית העירייה והמרכז הקהילתי. המרכז הקהילתי נקרא על שם המלחין הגרמני-איטלקי ארמנו וולף-פרארי שהתגורר באוטוברון בין השנים 1915–1931. במהלך מלחמת העולם השנייה נוהל בעיירה מחנה משנה של מחנה הריכוז דכאו. מדיה וקבצים בנושא אוטוברון בוויקישיתוף אתר האינטרנט הרשמי של אוטוברון ערך זה הוא קצרמר בנושא גרמניה ובנושא השואה. אתם מוזמנים לתרום לוויקיפדיה ולהרחיב אותו.
יחסי מלטה–פורטוגל

יחסי מלטה-פורטוגל הם היחסים הדיפלומטיים בין מלטה לפורטוגל. שתי המדינות חברות במלואן באיחוד האירופי ובאיחוד מדינות הים התיכון. נשיא מלטה אדוארד פנק אדאמי, ביקר בפורטוגל ב-11 בנובמבר 2008. אדאמי ערך ביקור ממלכתי בן יומיים בפורטוגל ביוני 2009. במהלך ביקורו ניהל שיחות עם עמיתו נשיא פורטוגל אניבל קבאקו סילבה, ראש הממשלה ז'וזה סוקרטש ונשיא הפרלמנט חיימה חוסה דה מאטוס דה גאמה. בשנת 2007 אמר אנטוניו רוסו דיאס, שגריר פורטוגל במלטה: "אני לא חושב שהעובדה שיש לפורטוגל את נשיאות האיחוד האירופי עכשיו תהיה גורם לשיפור הקשרים המסחריים והכלכליים בין מלטה לפורטוגל. עם זאת יש דו צדדי מתכננים לשפר את היחסים הללו עם פתיחת השגרירויות האחרונות במדינות המתאימות ולכן, כן בהחלט יש את הרצון לשפר את הקשרים. ייתכן שהמודעות המוגברת לפורטוגל דרך נשיאות האיחוד האירופי, אך לא קישור ישיר, לפחות לדעתי". בנק באניף הפורטוגלי פתח את הסניף הראשון שלו במלטה בשנת 2008 וצפה כי יהיו בו עד "25 סניפים נוספים בתוך חמש שנים ויבטיחו 10 אחוז מהשוק". רוסו דיאס היה השגריר הראשון של פורטוגל במלטה, וסיים את תפקידו בספטמבר 2008. לדברי ראש ממשלת מלטה לורנס גונצי, היחסים בין שתי המדינות הגיעו לרמות חסרות תקדים בזכות מאמציו. ביוני 2008 שיגר שגריר מלטה בפורטוגל, סלב סטליני, שיחה אחרונה בפני אניבל קבאקו סילבה, נשיא פורטוגל, וסיים את כהונתו כשגריר תושב מלטה בליסבון. קוואקו סילבה הודה לסטליני על תמיכתו בהקמת שגרירות פורטוגל במלטה, ומינה אותו כחבר במסדר הכבוד של פורטוגל. ב-11 באפריל 2017, שגרירת פורטוגל החדשה במלטה, פרנסיסקו מריה דה סוזה ריביירו טלס, נפגשה עם נשיאת מלטה, מארי לואיז קוליירו פרקה בארמון הגדולה (ולטה), כדי להציג את תעודותיו ולדון ביחסים הבילטרליים. מלטה מחזיקה בפורטוגל שגרירות בליסבון ו-4 קונסוליות כבוד באלגארבה, באיים האזוריים, בליסבון ובפורטו. פורטוגל מחזיקה במלטה שגרירות וקונסוליית כבוד בוולטה. מדיה וקבצים בנושא יחסי מלטה–פורטוגל בוויקישיתוף Banif Bank - The power of believing, web.archive.org, ‏22 ביולי 2011 Embassy of Portugal in Malta, web.archive.org, ‏18 בדצמבר 2009 Business Today, archive.businesstoday.com.mt
טוטצינג

טוטצינג (בגרמנית: Tutzing) היא עיירה במחוז שטרנברג, בוואריה, גרמניה. העיירה נמצאת על הגדה המערבית של אגם שטרנברג. העיירה משקיפה על הרי האלפים, והיא מקום נופש פופולרי. בטוטצינג בית חולים אזורי ומרפאות שונות. העיירה מארחת את מרכז הכנסים של האקדמיה האוונגליסטית, שנוסדה בשנת 1947. תיירים ורוכבי אופניים באים לבקר בעיירה לעיתים קרובות, בזמן שהם מקיפים את האגם או מתחילים או מסיימים טיול. רכיבה על סוסים אפשרית ממספר חוות סמוכות. בטוטצינג התגוררו סלבריטאים גרמנים שונים, בהם נשיא בית המשפט החוקתי הפדרלי לשעבר הנס-יורגן פפייר, המוזיקאים פיטר מאפיי, לסלי מנדוקי, ואלי ניי, גווידו דסאואר, והגנרל הצבאי והתאורטיקן אריך לודנדורף, שמת ונקבר בעיירה. במהלך מלחמת העולם השנייה, היה מחנה משנה של מחנה הריכוז דכאו, בו ייצרו מכונות עבור חברת המטוסים הגרמנים דורנייה. העיירה הייתה גם תחנה של צעדות המוות בסוף המלחמה. בעיירה יש אנדרטה המנציחה את הנרצחים. מדיה וקבצים בנושא טוטצינג בוויקישיתוף אתר האינטרנט הרשמי של טוטצינג
El Diablo

El Diablo (בעברית: השטן) הוא שיר באנגלית וספרדית של הזמרת היוונית אלנה צאגרינו, שיצג את קפריסין באירוויזיון 2021 שנערך ברוטרדם, הולנד. השיר יצא לאור ב-24 בפברואר 2021, על ידי חברת התקליטים "Panik Records". כ-11,000 מחברי הכנסייה הנוצרית אורתודוקסית בקפריסין הפצירו ברשות השידור הקפריסאית לפרוש מן האירוויזיון, בטענה כי "El Diablo" הוא שיר הילולה לשטן. כמה מחברי הכניסה אף איימו על רשות השידור בהצתת בניינה. רשות השידור הקפריסאית הודיעה כי על אף האיומים, קפריסין תשתתף כמתוכנן באירוויזיון 2021. מספר מבקרי מוזיקה טענו שחלק מהשיר מועתק מהשיר "Bad Romance" של ליידי גאגא. ב-25 בנובמבר 2020 נודע כי אלנה צאגרינו תייצג את קפריסין באירוויזיון 2021, ובכך הייתה הנציגה הראשונה שאינה חלק מהרכב התחרות שהתבטלה ב-2020. מספר דקות אחר כך נודע כי השיר שאיתו תיגש צאגרינו לתחרות הוא "El Diablo", והוא יושר באנגלית ובספרדית. ב-18 במאי 2021, צאגרינו ביצעה את השיר בחצי הגמר של התחרות. בתום ההצבעות, הגיעה למקום השישי עם 170 נקודות. ב-22 במאי, בגמר התחרות, הגיעה צאגרינו למקום ה-16 עם 94 נקודות. מידע על הסינגל "El Diablo" באתר מיוזיק בריינז מידע על השיר "El Diablo" באתר AllMusic מילות השיר "El Diablo" באתר Genius סרטון השיר "El Diablo" באתר יוטיוב Διεθνή Eurovision: Απειλούν να κάψουν τον σταθμό ΡΙΚ για το τραγούδι "El Diablo" της Κύπρου "אתאיסטים שטניים": קפריסין סוערת בגלל בחירת השיר לאירוויזיון, אורי רודריגז-גרסיא, 28 בפברואר 2021 Leighfield, Jennifer (25 בפברואר 2021). "Judge for yourself: Another Eurovision song accused of plagiarism". Euro Weekly News Spain. {{cite web}}: (עזרה) "Cyprus 'devil' song aims to set Eurovision ablaze". France 24. 16 במאי 2021. {{cite web}}: (עזרה) Duffy, Rónán. "The Remote: Ireland faces 'blasphemous' entry El Diablo in tonight's Eurovision semi-final". TheJournal.ie. "Your Guide to the 2021 Eurovision Plagiarism Allegations (So Far) - Plagiarism Today". "Elena Tsagrinou releases "El Diablo" - her Eurovision 2021 song for Cyprus". wiwibloggs. 24 בפברואר 2021. {{cite web}}: (עזרה) Farren, Neil (2020-11-25). "Cyprus: Elena Tsagrkrinou to Eurovision 2021". Eurovoix (באנגלית בריטית). נבדק ב-2020-12-11. Here are the ten qualifiers of the first semi at Eurovision 2021! Eurovision 2021 Results: Voting & Points
יחסי מלטה–סלובקיה

יחסי מלטה-סלובקיה הם היחסים הדיפלומטיים בין מלטה לסלובקיה. מלטה מיוצגת בסלובקיה באמצעות שגריר לא-תושב המתגורר בוולטה (במשרד החוץ). סלובקיה מיוצגת במלטה באמצעות שגרירותה ברומא (איטליה) וקונסוליית כבוד בוולטה. שתי המדינות חברות במלואן באיחוד האירופי ובגוש האירו. מלטה תמכה בהצטרפות סלובקיה לגוש האירו. בשנת 2000 אמר ראש ממשלת מלטה אדוארד פנק אדאמי לנשיא סלובקיה, רודולף שוסטר, כי מלטה תומכת בסלובקיה במאמציה להצטרף לנאט"ו ולאיחוד האירופי. מאז כניסתן של שתי המדינות לאיחוד האירופי, גורמים רשמיים עשו מאמצים לחזק את היחסים המבוססים על תיירות. החל משנת 2008, סלובקיה ומלטה חתמו על שישה הסכמים דו-צדדיים המכתיבים שיתוף פעולה למניעת מיסוי כפול, שירותי אוויר, שירותי בריאות, מאבק בפשע, ביטול אשרות והשקעות. בספטמבר 2009 חתמו מלטה וסלובקיה על מזכר הבנות הקובע את המסגרת במסגרתה רשויות משתי המדינות יזהו, יקרנו ויאפשרו את תהליך האימוץ של ילדים סלובקיים על ידי זוגות במלטה. בשנת 2001 ביקש ראש ממשלת סלובקיה מיקולאש דזורינדה במלטה בהזמנתו של ראש ממשלת מלטה אדוארד פנק אדאמי, וניהל משא ומתן על שילוב שתי המדינות באיחוד האירופי ועל שיתוף הפעולה הכלכלי בין מלטה לסלובקיה. גם בשנת 2001 ערך נשיא מלטה גואידו דה מרקו ביקור רשמי בן יומיים בסלובקיה ונפגש עם נשיא סלובקיה, רודולף שוסטר. הם הסכימו להרחיב את שיתוף הפעולה בענפי עיבוד מזון ועץ יחד עם תיירות. בשנת 2008 חתמה הסוכנות הסלובקית SARIA עם מלטה אנטרפרייז על הסכם סיוע הדדי הקשור למדינות עולם שלישי. ראש ממשלת סלובקיה רוברט פיצו ביקר בבירת מלטה, ולטה, בשנת 2008. סגן ראש ממשלת סלובקיה דושאן צ'פלוביץ' ביקר במלטה באוקטובר 2008 וקיים פגישה עם שר החוץ טוניו בורג'. ד"ר בורג' תיאר את יחסי מלטה–סלובקיה כמצוינים. שרי החוץ דנו בענייני האיחוד האירופי, בעיקר אמנת ליסבון, יחסים דו-צדדיים, הגירה בלתי חוקית, שינויי אקלים ובעיות ביטחון אנרגיה. ד"ר בורג' ושר החוץ של סלובקיה, מירוסלב לייצ'אק, נפגשו באוקטובר 2009. ד"ר בורג' אמר כי סלובקיה מחויבת לסייע למלטה לחלוק את הנטל שלה על הגירה בלתי חוקית וממשלת סלובקיה הודיעה שהיא תקלוט מספר המהגרים הבלתי חוקיים ממלטה. Cookies not enabled?, verify1.newsbank.com Cookies not enabled?, verify1.newsbank.com Nákup hygienických potrieb | Úrad vlády SR, www.vlada.gov.sk Fico na Malte rokuje s premiérom o skúsenostiach s eurom a obchode, hn.hnonline.sk (בסלובקית) Sorry. The page you are looking for does not exist, foreignandeu.gov.mt (באנגלית)
תחנה סייסמוגרפית

תחנה סייסמוגרפית היא ריכוז של מספר סייסמוגרפים, בדרך כלל שלושה, בנקודה מסוימת בשטח. תפקידה לשגר את הרישומים שמבטאים את תנודות קרום כדור הארץ בנקודה (סייסמוגרמה), אל מרכז סייסמולוגי ראשי, שמרכז את קליטת כל הרישומים במדינה, ואף מחוצה לה. תנודות בקרום כדור הארץ נגרמות על ידי פעילות שגרתית אנושית, כמו קידוחים, נסיעת כלי רכב כבדים וכיוצא בזה, אך בעיקר בעת רעידות אדמה, התפרצויות געשיות ופיצוצים. הסיבה לקיום שלושה סייסמוגרפים לפחות בכל תחנה היא, שכל מכשיר רושם רכיב אחר של התנודה: האחד את הרכיב האנכי, השני רכיב אופקי אחד והשלישי את הרכיב האופקי הניצב לרכיב האופקי האחר. בעזרת רישומים אלה, סייסמולוגים מפענחים את מאפייני רעידת האדמה כמו המגניטודה על פי סולם ריכטר, עומק מוקד הרעידה ועוד. פיענוח הרישומים מאפשר לסייסמולוגים להבחין בין רעידת אדמה לבין פיצוץ גרעיני. בעבר הרישומים היו מבוצעים על נייר, אך כיום הרישום מתבצע בצורה דיגיטלית, וכך גם השיגור. זו הסיבה שבתחנה כזו ממוקם מחשב אחד לפחות, המחובר לשעון מדויק, מזגן אוויר כדי לאפשר עבודה תקינה של המחשב, אנטנה חזקה המאפשרת את שיגור הרישומים והתחנה אינה מאוישת. בישראל רישומי הסייסמוגרמות מועברים באופן דיגיטלי ורציף, לאגף הסייסמולוגיה במכון הגאולוגי לישראל. סייסמוגרף רעידת אדמה גלים סייסמיים רשת הסייסמוגרפים התקניים העולמית הרכיב האנכי רושם תנודות מעלה מטה והרכיבים האופקיים הם מזרח-מערב האחד, וצפון-דרום השני. אגף סייסמולוגיה עובר למכון הגיאולוגי, באתר המכון הגיאופיסי לישראל, ‏13 בינואר 2020
אל גרין

אלברט לורנס גרין (באנגלית: Albert Leornes Greene; נולד ב-13 באפריל 1946), המוכר תחת שם הבמה אל גרין (Al Green), הוא זמר ומפיק מוזיקלי אמריקאי, הידוע בשל הקלטת מספר להיטי מוזיקת נשמה במהלך שנות ה-70 של המאה ה-20. גרין היה מועמד ל-21 פרסי גראמי, מתוכן זכה ב-11 (מתוכם אחד למפעל חיים). החל משנת 1995 הוא חבר בהיכל התהילה של הרוק אנד רול. בנוסף על כך, זכה גרין בפרס מפעל קנדי. הוא דורג כאומן ה-65 וכזמר ה-14 הטוב ביותר בכל הזמנים ברשימת 100 הזמרים הגדולים בכל הזמנים על ידי מגזין הרולינג סטון. לאורך השנים, הקליט גרין 29 אלבומי אולפן. גרין החל לנגן עוד בגיל 9. לאחר שבת זוגו התאבדה בשנת 1974, גרין החליט ללמוד כמורה, והחל ליצור מוזיקת גוספל. בסוף שנות ה-80 חזר ליצור גם מוזיקה חילונית יותר. מדיה וקבצים בנושא אל גרין בוויקישיתוף אתר האינטרנט הרשמי של אל גרין אל גרין, ברשת החברתית פייסבוק אל גרין, במסד הנתונים הקולנועיים IMDb (באנגלית) אל גרין, באתר אפל מיוזיק (באנגלית) אל גרין, באתר ספוטיפיי אל גרין, באתר Last.fm (באנגלית) אל גרין, באתר AllMusic (באנגלית) אל גרין, באתר MusicBrainz (באנגלית) אל גרין, באתר דיזר אל גרין, באתר Discogs (באנגלית) אל גרין, באתר Songkick (באנגלית) אל גרין, באתר SecondHandSongs אל גרין, באתר בילבורד (באנגלית) אל גרין, באתר טיידל (באנגלית) אל גרין, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פורצה איטליה

פורצה איטליה (באיטלקית: Forza Italia, בעברית: "קדימה איטליה") היא מפלגת מרכז-ימין באיטליה, אשר נוסדה בנובמבר 2013 ומנהיגה הוא ראש ממשלת איטליה לשעבר סילביו ברלוסקוני. נכון לשנת 2015, חברים בה למעלה מ-105,000 חברים. פורצה איטליה מיוצגת בפרלמנט האירופי כחלק ממפלגת העם האירופית. מבחינה כלכלית, המפלגה ליברלית ותומכת בהקטנת הוצאות הממשלה ובהורדת מיסים. מבחינת יחסי החוץ, פורצה איטליה תומכת בשימור היחסים עם האיחוד האירופי. אתר האינטרנט הרשמי של פורצה איטליה (באיטלקית) פורצה איטליה, ברשת החברתית פייסבוק פורצה איטליה, ברשת החברתית אקס (טוויטר) פורצה איטליה, ברשת החברתית אינסטגרם פורצה איטליה, סרטונים בערוץ היוטיוב ערך זה הוא קצרמר בנושא פוליטיקה ובנושא איטליה. אתם מוזמנים לתרום לוויקיפדיה ולהרחיב אותו.
בלייק מור

בלייק דייוויד מור (באנגלית: Blake David Moore; נולד ב-22 ביוני 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת יוטה. טרם היבחרו לקונגרס האמריקאי בבחירות 2020, היה מור דיפלומט בשירות החוץ של ארצות הברית. מור נולד וגדל בעיר אוגדאן (Ogden) שבצפון יוטה. הוא למד בבית הספר התיכון המרכזי של אוגדאן וסיים את לימודיו בשנת 1998. במהלך התיכון היה קוורטרבק בנבחרת הפוטבול של התיכון. ב-1997 זכה בפרס התיכונים ע"ש הייזמן של וונדיס. לאחר סיום לימודיו התיכוניים, נרשם מור לאוניברסיטת המדינה של יוטה על בסיס מלגת פוטבול. שותפו לחדר בשנתו הראשונה כסטודנט היה שחקן ה-NBA האזרי ספנסר נלסון. עוד במהלך שנתו הראשונה בוטלה מלגתו בידי מאמן פוטבול חדש לאחר שמור עזב לסיאול, בירת קוריאה הדרומית, לשם עבודות מיסיון עבור כנסיית ישו המשיח של קדושי אחרית הימים. לאחר ששב מקוריאה הדרומית הועבר מור אל אוניברסיטת יוטה, שם השלים לימודי תואר ראשון במדעי ההתנהגות ובמנהל עסקים. באוניברסיטת נורת'ווסטרן קיבל תואר מוסמך במדיניות ציבורית ובניהול. בתום לימודיו הגבוהים החל לעבוד במחלקת המדינה של ארצות הברית כקצין בשירות החוץ האמריקאי. אחר כך היה מנהל בקבוצת "Cicero Group", חברה לייעוץ עסקי בסולט לייק סיטי. בפברואר 2020 מור הכריז על מועמדותו לבית הנבחרים של ארצות הברית כנציג מחוז הקונגרס הראשון של יוטה. בבחירות מקדימות בנות 12 מתמודדים, מור התקדם לוועידת המינוי הרפובליקנית יחד עם נציב מחוז ובר, קרי גיבסון. שני מועמדים נוספים — נציב מחוז דייוויס בוב סטיבנסון וראשת העיר קייסוויל קייטי וייט — הבטיחו גם הם את מקומם בשלב השני הבחירות המקדימות באמצעות איסוף חתימות. מור גבר על שלושת יריביו אלה ב-30 ביוני. ביום הבחירות הכלליות ניצח מור את דארן פארי, מועמד המפלגה הדמוקרטית, ונבחר אל הקונגרס ה-117 של ארצות הברית. מדיה וקבצים בנושא בלייק מור בוויקישיתוף אתר האינטרנט הרשמי של בלייק מור לבית הנבחרים האמריקאי (באנגלית) בלייק מור, ברשת החברתית אקס (טוויטר) בלייק מור, באתר המדריך הביוגרפי של הקונגרס של ארצות הברית (באנגלית) טים ונדנאק, Ogden native, former U.S. foreign service officer launches U.S. House bid, באתר סטנדרט אקסמינר, 15 בפברואר 2020 (באנגלית) לי דייווידסון, Blake Moore wins Utah’s tight 1st Congressional District GOP race, באתר סולט לייק סיטי טריביון, 7 ביולי 2020 (באנגלית)
קו 841

קו 841 היה קו אוטובוס בין-עירוני מאסף שנסע בין תל אביב לקריית שמונה אשר הופעל על ידי אגד. הקו הופעל במשך יותר מ-60 שנה מראשית שנות החמישים עד לביטולו באפריל 2014 כחלק מייעול רשת קווי האוטובוס מהמרכז לצפון. הקו זכה למעמד מיתולוגי. בשל מסלולו הארוך בו עבר דרך מספר רב של יישובים וערים. הקו התחיל את מסלולו בתחנה המרכזית בתל אביב. משם המשיך דרך כביש 4 לחדרה, דרך ציר ז'בוטינסקי העובר ברמת גן, בני ברק ופתח תקווה, הוד השרון וצומת רעננה. מחדרה הוא יצא אל כביש ואדי עארה, עד לעפולה. כאשר בתחנה המרכזית של עפולה. האוטובוס היה עוצר להפסקת התרעננות של כ-15 דקות. משם האוטובוס המשיך בכביש 65, ובצומת גולני הוא פנה ימינה אל כביש 77 לכיוון טבריה. אחרי עצירה בתחנה המרכזית של טבריה, המשיך הקו לקריית שמונה דרך כביש 90 העובר בבקעת גינוסר, ראש פינה וחצור הגלילית. הקו היה קו מאסף כאשר מהוד השרון ועד לקריית שמונה, כל תחנותיו היו לאיסוף והורדה. ובמקטעים אשר לא עברו בתוך שטחים עירוניים, הוא לא היה מדלג על תחנות. הנסיעה בקו מתל אביב לקריית שמונה, נמשכה כ-4 שעות. ייחודו של הקו הוא במסלולו המראה את המסלול שנעשה מתל אביב אל עמק החולה בשנות הארבעים והחמישים. הנסיעה לצפון הארץ דרך ציר ז'בוטינסקי והוד השרון נהייתה מיותרת כבר באמצע שנות השישים, כאשר כביש החוף החדש (כביש 2) הגיע כבר עד חדרה, כביש 5 נחנך בין מורשה לגלילות ונוסף קטע לכביש 4 מצומת רעננה למורשה. וב-1970 נפתח קטע מכביש 65, העוקף את חדרה מצפון. כך שלנוסעים מצפון נחסך המעבר בחדרה. כאשר עשור לאחר מכן ב-1980, נחנך הקטע מצומת גולני לנחל עמוד. שחסך את הירידה לטבריה שאחריה צריך לעלות בחזרה לעמק החולה. בהמשך נוצרו קווי אוטובוסים אשר השתמשו ברשת הכבישים החדשה, לצד קו 841. שמסלולו המאסף המשיך לשרת נוסעים שנסעו בו מגוון מרחקים בין אם זה מרחקים של קילומטרים ספורים בין יישובים, ואם זה מרחקים של מאות קילומטרים שעשו חלק מתושבי גוש דן לכיוון הצפון. ערך מורחב – הפיגוע בצומת כרכור ביום שני 21 באוקטובר 2002, התפוצצה מכונית תופת בסמוך לאוטובוס בקו 841 בעת שעמד בסמוך לו בצומת כרכור. בדרכו מקריית שמונה לתל אביב. בפיגוע נרצחו 14 בני אדם ונפצעו חמישים. והיה אחד מפיגועי האוטובוסים שאפיינו את האינתיפאדה השנייה. ערך מורחב – 841 נוסע צפונה צפונה בנוסף לתוכנית הרדיו אשר שודרה בשנות השמונים בגלי צה"ל שהורכבה ממונולוגים אשר נכתבו על ידי איתמר לוי של נוסעי קו אוטובוס 841, הקו הוזכר בעוד כמה הקשרים תרבותיים: בסדרה הדוקומנטרית "כביש 90" אשר הופקה על ידי מודי בראון וענת זלצר, רואיין תושב יסוד המעלה, אשר טען שבילדותו ברמת גן היה נוגע בקו 841 כאשר הוא הגיע לעיר מפני שהוא עבר בצפון. בסרט "סימה וקנין מכשפה" שכתב וביים דרור שאול, הוזכר הקו כאשר אחת המטופלות (לירית בלבן) אותה סימה (תיקי דיין) ריאיינה בתוכנית הרדיו שקיבלה. הזכירה את הקו איתו נסעה למטולה. לנוכח תלונות על מסלול הנסיעה הארוך שלו שגרר לקו כלל כינויים כמו "שמונה ארבע לאט", וכחלק מפרויקט של ייעול הקווים בצפון, במטרה שיסעו במסלולים הדומים לאלו של הרכב הפרטי, הקו בוטל ב-4 באפריל 2014. נסיעתו האחרונה הייתה נסיעת חלופת הלילה של הקו, אשר כוללת כניסה לשכונות של טבריה, חצור הגלילית וקריית שמונה. פוסט פרידה מקו 841 – הקו המאסף ביותר בישראל – תחבורה בדרך שלנו מעברים זה טוב או רע? ולמי? מקרה פרויקט הגליל כמבחן קו 841, הסוף אבנר לוטן, קובי דוד, הצפון: סיוט של נסיעות באדיבות אגד, באתר mynet‏ עפולה ועמק, 19 באפריל 209
קפיטול

האם התכוונתם ל... בתי מחוקקים שנקראים "קפיטול" הקפיטול – מקום מושבה של הרשות המחוקקת של ארצות הברית קפיטול מדינת טקסס – מבנה בית המחוקקים ומשרדי המושל של מדינת טקסס, בבירתה אוסטין אחר הקפיטול (משחקי הרעב) – בירתה של פאנם בטרילוגיית "משחקי הרעב" קפיטול רקורדס – חברת תקליטים אמריקאית קפיטול (אופרת סבון אמריקאית) – אופרת סבון ששודרה בשנות השמונים ברשת CBS קפיטול היל
ולדימיר קונדראשין

ולדימיר פטרוביץ' קונדרשין (ברוסית: Владимир Петрович Кондрашин;‏ 14 בינואר 1929, לנינגרד, ברית המועצות – 23 בדצמבר 1999, סנקט פטרבורג, רוסיה) היה כדורסלן ומאמן כדורסל רוסי. הוכנס להיכל התהילה של FIBA בשנת 2007 ובינואר 2021 נכנס לרשימת המועמדים להיכל התהילה של ג'יימס נייסמית'. קונדראשין שיחק כדורסל במועדון ספרטק לנינגרד. כשחקן הוא קיבל את תואר אמן הספורט של ברית המועצות בשנת 1952. קונדראשין היה המאמן הראשי של ספרטק לנינגרד (שלימים נקראה ספרטק סנקט פטרבורג), בשנים 1967–1995. עם ספרטק, הוא זכה בגביע ספורט האירופי, הטורניר המשני באירופה, בשנים 1973 ו-1975, ובליגת הסובייטית, בשנים 1975 ו-1992. קונדראשין אימן את נבחרת ברית המועצות, בשנים 1971 ל-1976. הוא הוביל אותם למדליית הזהב הראשונה באולימפיאדת קיץ, באולימפיאדת הקיץ 1972, כאשר חניכיו ניצחו את ארצות הברית, במשחק הגמר השנוי במחלוקת של אולימפיאדת הקיץ 1972, בזריקה שנייה אחרונה של אלכסנדר בלוב. הוא הוביל גם את ברית המועצות למדליית זהב באליפות העולם ב-1974, מדליית ארד באולימפיאדת הקיץ 1976, מדליית זהב באליפות אירופה 1971, מדליית כסף ב-1975 ומדליית ארד ב-1973. בנוסף לאימון נבחרת ברית המועצות, הוא אימן גם את הנבחרת האוניברסיטאית, אותה הוביל למדליית זהב במשחקי האוניברסיאדה בשנת 1970 ומדליית כסף במשחקי אוניברסיאדה 1973. אמן הספורט של ברית המועצות: 1952 אמן מכובד של ברית המועצות: 1971 עיטור הדגל האדום של העמל: 1972 עיטור אות הכבוד: 1985 סדר ידידות העמים: 1985 עיטור הידידות: 1995 אות הכבוד של פיב"א: 1999 אזרח כבוד של סנקט פטרבורג: 1999 תרומה לכדורסל הרוסי: 2007 חבר היכל התהילה של פיב"א: 2007 פרופיל אולימפי, באתר olympedia.org ולדימיר קונדראשין, בדף היכל התהילה של פיב"א